CELEX: 62011CN0062
Language: hu
Date: 2011-02-10 00:00:00
Title: C-62/11. sz. ügy: A Hessisches Landessozialgericht (Németország) által 2011. február 10-én benyújtott előzetes döntéshozatal iránti kérelem — A Regierungpräsidium Gießen által képviselt Land Hessen kontra Florence Feyerbacher

14.5.2011   
            
            
               HU
            
            
               Az Európai Unió Hivatalos Lapja
            
            
               C 145/7
            
         A Hessisches Landessozialgericht (Németország) által 2011. február 10-én benyújtott előzetes döntéshozatal iránti kérelem — A Regierungpräsidium Gießen által képviselt Land Hessen kontra Florence Feyerbacher
   (C-62/11. sz. ügy)
   2011/C 145/09
   Az eljárás nyelve: német
   
      A kérdést előterjesztő bíróság
   
   Hessisches Landessozialgericht
   
      Az alapeljárás felei
   
   
      Felperes: a Regierungpräsidium Gießen által képviselt Land Hessen
   
      Alperes: Florence Feyerbacher
   
      Az előzetes döntéshozatalra előterjesztett kérdések
   
   
               1.
            
            
               A Németországi Szövetségi Köztársaság kormánya és az Európai Központi Bank (a továbbiakban: EKB) között 1998. szeptember 18-án létrejött, az EKB székhelyéről szóló megállapodás (a továbbiakban: székhely-megállapodás) a nemzeti joggal szemben alkalmazási elsőbbséget élvező uniós jog részét képezi-e, vagy egy nemzetközi szerződésről van-e szó?
            
         
               2.
            
            
               Megszorítóan úgy kell-e értelmezni a székhely-megállapodásnak a Központi Bankok Európai Rendszere (a továbbiakban KBER) és az EKB alapokmánya 36. cikkével összefüggésben értelmezett 15. cikkét, hogy az ellátás alapjául szolgáló német szociális jog az EKB alkalmazottaira csak akkor nem alkalmazható, ha az EKB az alkalmazottaknak az „alkalmazási feltételek” alapján összehasonlítható szociális ellátást nyújt?
            
         
               3.
            
            
               A második kérdésre adandó nemleges válasz esetén:
               
                           a)
                        
                        
                           Úgy kell-e értelmezni az említett rendelkezéseket, hogy azokkal ellentétes az olyan nemzeti rendelkezés alkalmazása, amely a családi ellátások nyújtása szempontjából egyedül a területi elvet követi?
                        
                     
                           b)
                        
                        
                           Alkalmazható-e a Bíróságnak a C-352/06. sz. Bosmann-ügyben hozott ítélet (EBHT 2008., I-3827. o.) 31–33. pontjában követett gondolatmenete az említett rendelkezések alkalmazására? Nem fosztja-e meg a székhely-megállapodásnak a KBER és az EKB alapokmánya 36. cikkével összefüggésben értelmezett 15. cikke a Németországi Szövetségi Köztársaságot attól a lehetőségtől, hogy családi támogatást nyújtson a területén lakóhellyel rendelkező EKB-alkalmazottak számára?